cyanic-selkie/wikianc huggingface dataset:
Mühasibat uçotunun autsorsinqi
Tərifi
Daha tez-tez epizodik olan mühasibat xidmətlərindən fərqli olaraq, mühasibat autsorsinqi şirkət daxilində biznes proseslərinin əsaslı şəkildə yenidən qurulmasını tələb edən uzunmüddətli strategiyadır. Müxtəlif şirkətlərin ekspertləri biznes proseslərinin bu şəkildə yenidən qurulmasının nə qədər ciddi ola biləcəyi ilə bağlı fikir ayrılığına malikdirlər. Bununla belə, onların əksəriyyəti razılaşır ki, qarşılıqlı əlaqə və iş axını proseslərinin fərdiləşdirilməsi müəssisədə autsorsinqin uğurunun vacib komponentidir. Mühasibat autsorsinqi xidmət kimi təsnif edilməməlidir. İstənilən müəssisənin yüzlərlə təchizatçısı ola bilər, lakin autsorser hər bir ötürülən funksiya üçün yalnız birdir.
Mühasibat uçotunun autsorsinqinin xüsusiyyətləri
Bütövlükdə maliyyə funksiyalarının, xüsusən də mühasibat uçotunun autsorsinqi biznes prosesinin autsorsinqinin ən mürəkkəb formalarından biridir. Bunun səbəbi menecerlərin çox vaxt kifayət qədər idarəetmə təcrübəsinin olmadığı bir neçə biznes prosesinin eyni vaxtda idarə edilməsi zərurətidir. Bundan əlavə, müəssisənin maliyyə idarəçiliyi, mühasibat uçotu və hesabatı ilə bağlı maliyyə funksiyalarının autsorsinqi autsorserin kommersiya sirri ola biləcək məlumat və sənədlərə çıxışını nəzərdə tutur. Bundan əlavə, Rusiyada autsorsinqin geniş yayılmasına bir sıra amillər mane olur. Məqsəd - normativ bazanın olmaması. Tərəflər ümumrusiya qanunvericiliyini və ümumi terminologiyanı rəhbər tutaraq müqavilələr bağlayırlar. Bu müqavilələr heç də həmişə düzgün tərtib edilmir. Daha az hallarda, onlar fəaliyyətin xüsusiyyətlərini və müştəri ilə xidmət təminatçısı (autsorser) arasındakı münasibətlərin xarakterini nəzərə alırlar.
İlkin Vəliyev
Həyatı
Vəliyev İlkin Səfail oğlu, 1996-ci il may ayının 18-də Goranboy rayonu Qızılhacılı qəsəbəsində anadan olub. Atası 1-ci Qarabağ müharibəsi iştirakçısı olub
2008-ci ildə İlkinin 12 yaşı olarkən anası 34 yaşında ağır bir xəstəlikdən vəfat edir.
Hərbi xidməti
İlkin Vəliyev həvəslə oxuyur və imtahanda yaxşı bal toplayaraq hərbi litseyə qəbul olur. O, təhsilini davam etdirir, ancaq hərbi akademiyaya qəbul ola bilmir. O, yarı qalan arzusunu 2015-ci ildə hərbi xidmətə getməklə davam edir. Əsgərlik xidmətində o kəşfiyyatçı qrupa yazılır. Xidmət müdətində xüsusi təyinatlı bir əsgər kimi yetişir, layiqli əsgər kimi xidmətini başa vurur.
İkinci Qarabağ müharibəsində iştirakı
Əsgərlik xidmətində o kəşfiyyatçı qrupa yazılır. Xidmət müdətində xüsusi təyinatlı bir əsgər kimi yetişir, layiqli əsgər kimi xidmətini başa vurur. 2020-ci ilin Tovuz döyüşləri vaxti şəhid olan generalımızın və əsgərlərin şəhadəti onu çok sarsıtdı. Müharibənin başlayacağını hiss edirmiş kimi könüllü qeydiyyatdan keçdi.
İlkin Vəliyev Qızılhacılının Vətən uğrunda Şəhidlik zirvəsinə ucalan 7-ci Şəhididir.
Casper Cons
Casper Cons (d.15.5.1930, Corciya ştatı, Oqasta) — Amerika rəssamı, heykəltaraş və qrafik.
Həyatı
1949–51-ci illərdə Cənubi Karolina Universitetində təhsil almış, 1952-ci ildə Nyu-Yorka köçmüş və oradakı kommersiya rəssamlıq məktəbində oxumuşdur. 1954-cü ildə R. Rauşenberqlə görüşmüşdür; onların birgə yaradıcılıq fəaliyyəti Amerika pop-artının əsasını qoymuşdur.
Fəaliyyəti
Consun yaradıcılığında bu yeni istiqamət "Amerika bayraqları" (1954-cü ildən), "Hədəflər" (1955-ci ildən) silsilə əsərlərində öz əksini tapmışdır. Rəssam hamıya məlum işarələri bədii şəkildə təkrarlayaraq, bir növ təsviri tavtologiyalar yaratmışdır. 1960-cı ildə Cons məişət əşyalarının (pivə bankaları və s.) tunc surətlərindən ibarət seriya yaratmışdır ("Naxışlı tunc", 1960, Rəssamlıq muzeyi, Bazel). 1960-cı illərdə Cons litoqrafiya ilə məşğul olmuşdur; çap qrafikası üsulları onun 1970-ci illərdə yaratdığı əsərlərinin formal-plastik mövzusunu müəyyən etmişdir ("Adsız", 1972, Lüdviq muzeyi, Köln). 1980-ci illərdəki yaradıcılığında ötən dövrlərin müxtəlif motivləri birləşərək, onun əsərlərinə avtobioqrafik səciyyə vermişdir ("Qaçağan düşüncə lər", 1983, Vitni Amerika incəsənəti muzeyi).
Gözəl bağban qız
Gözəl bağban qız — İntibah dövrü İtaliya rəssamı Rafael Santinin 1507-ci ildə yağlı boya ilə işlədiyi əsər. Əsər Rafael Santinin Florensiya dövrünə aid edilir. "Gözəl bağban qız" əsəri hal-hazırda Parisdə, Luvr muzeyində saxlanılır.
Qışlaq-i Xanlı (Kəleybər)
Qışlaq-i Xanlı - İranın Şərqi Azərbaycan ostanının Kəleybər şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 130 nəfər yaşayır (30 ailə).
Kappadokiya
Kappadokiya Yerli əhalinin dilində: "Dünyanın səkkizinci möcüzəsi". Kappadokiya Türkiyənin Nevşehir vilayətinə bağlı Ürgüp rayonu ilə Uçhisar- Avanos üçbucağı arasında yerləşən vadilərdə, Ürgüp-Şahinefendi arasındakı bölgədə Nevşehir Çat qəsəbəsi ətrafında, Kayseri Soğanlı vadisində ve Ağsaray Selimə kəndi ətrafında yerləşən bölgənin adıdır.. Türkiyədə dünyanın hər yerindən turistləri özünə cəlb edən möcüzəli bir rayon var.O, duzlu və dayaz , lakin geniş Tuz gölünün şərqində yerləşir və Kappadokiya adlanır.Bəzən tünd süxurlardan çələng qoyulan ağ və sarı rəngli şiş uclu qayalar,qədim zamanlardan qalmış çoxlu sayda mağaralar, yaşayış yerləri, habelə qayalardan yonulan xristian məbədləri və ibadətxanaları buranın görməli yerlərindəndir. Bu rayonda insanlar neolit dövründən məskunlaşmışlar.(e.ə VIII-III minilliklər).Bundan daha öncə, 7-5 milyon il əvvəl indiki Kappadokiyanın sahəsi güclü vulkan püskürmələrindən sarsıntılara məruz qalmışdır..Tərkibi silikatlarla və qazlarla doymuş ərinti - turş maqma yer əthinə çıxır. Bu bölgədə, vadi yamaclarından enən sel sularının və küləyin, vulkanik püskürtülərdən əmələ gələn maddəni aşındırdığı üçün Pəribacası adı verilən qəribəliklər meydana gəlmişdir. Sel sularının dik yamaclarda özünə yol açması, sərt qayaların çatlamasına və qopmasına səbəb olmuşdur. Alt hissələrdə yerləşən və daha asan aşınan maddənin dərin bir formada ovulması ilə yamac geriləmiş, beləliklə üst hissələrdə yer alan şapka ilə aşınmadan qorunan böyük, geniş ölçülü gövdələr ortaya çıxmışdır. Daha çox Ürgüp ətrafında yerləşən papaqlı pəribacaları böyük gövdəli olub, təpə hissələrində bir qaya bloku yerləşir. Yəni şapkanı əmələ gətirən qaya tipi, gövdəni əmələ gətirən qayaya nisbətən daha möhkəm, dayanıqlıdır. Bu pəribacasının əmələ gəlməsi için əsas səbəbdir.Papaqdakı qayanın sərtliyindən asılı olaraq, pəribacaları uzun və ya qısa ömürlü olurlar. Çatlarla yuxarı qalxan maqma aşağı təzyiq sahəsinə düşəndə qazların sürətlə genişlənməsinə səbəb olur və maqma partlayaraq yüngül məsaməli kütlə-pemza əmələ gətirir.Belə püskürmələr dəfələrlə baş vermişdir.Bu zaman isti pemza axınları püskürmə mərkzindən başlayıb uzaq məsafələrə yayılır, relyfin bütün çökəkliklərini( xüsusilə çay vadilərini, yarğanları, çuxurları) dolduraraq onu tədricən hamarlayır. Arası kəsilmədən davam edən gurultudan yerin necə titrədiyini, qazandan daşan süd köpüyü kimi çoxsaylı vulkan boğazlarından, qaynar pemzanın axaraq sürətlə relyefin yamacı boyu necə hərəkət etdiyini və nəhayət, soyuyaraq sürətdən düşüb öz yerində donduğunu ancaq təsəvvür etmək olar.
Fuad Məmmədov (əsgər)
Fuad Valeryeviç Məmmədov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
1 avqust 1998-ci ildə Bakı şəhərində hərbçi ailəsində anadan olub. 2004-cü ildə Bakı şəhəri 221 nömrəli tam orta məktəbdə təhsil almağa başlayıb. 2015-ci ildə orta məktəbi bitirdikdən sonra Milli Aviasiya Akademiyasına daxil olub. 2020-ci ildə "Helikopter pilotu" ixtisası üzrə təhsilini tamamlayıb. Həmin ilin may ayında hərbi xidmətə çağrılıb və motoatıcı hissəsində qulluq etməyə başlayıb. "Səma" ansamblında rəqslə məşğul idi. Təhsil müddətində Türkiyə, Gürcüstan və Rusiya kimi ölkələrdə rəqs turlarında iştirak edib. Bakıda "Jara" filminin çəkilişlərində iştirak edib və əsas aktyorlardan birinin dublyoru olub. Emin Ağalarovun "Ürəyin yarısı" (Сердце пополам) klipində çəkilib. Formula yarışlarında və Jara festifalında könüllü iştirak edib.
Hərbi xidməti
Füzuli, Cəbrayıl və Xocavənd uğrunda döyüşlərdə iştirak edib. 21 oktyabr 2020-ci ildə işğal olunmuş ərazilərin azad edilməsi üçün mübarizə apararkən cəbhənin Xocavənd istiqamətindəki döyüşdə həlak olub.
Ailəsi
Atası – Valeri Nikolayeviç Dışin, ehtiyatda olan polkovnik, Azərbaycan Silahlı Qüvvələrində xidmət edib.
Anası – Mətanət Ərəstun qızı Məmmədova, ali təhsili bitirdikdən sonra könüllü olaraq Azərbaycan Silahlı Qüvvələrində xidmət edib.
Tısbağalar uça bilir (film, 2004)
Tısbağalar uça bilir-(Kurmanc dilində Kûsî Jî Dikarin Bifirin; farsca Lākpošthā Ham Parvāz Mikonand) Kürd müharibəsi dram filmi olub, Bahman Qobadi tərəfindən ssenarisi yazılmış və rejissorluğu edilmişdi. Filmdə Hüseyn Əlizadənin məşhur musiqisi səsləndirilmişdir. Film, Səddam Hüseyn rejiminin süqutundan sonra çəkilmiş ilk İraq filmi oldu.
Məzmun
Film, ABŞ-nin İraqın işğalı ərəfəsində İraq-Türkiyə sərhəddindəki kürd qaçqın düşərgəsində qurulub. Filmin əsas qəhrəmanları uşaqlardı. Ata-analarını, yaxınlarını itirən kimsəsiz uşaqlar. On üç yaşlı Satellite (Soran Ebrahim) zəif ingilis dili biliyi və  antenaların quraşdırılması ( yerli kənd camaatının Səddam Hüseyn xəbərlərini izləməsi üçün)  ilə tanınır. O dinamikdir, uşaqları başına toplayarq onlara təsir eməyə çalışır və onları təhlükəli işlərə yönəldir. Bu uşaqların çoxusu davamlı olaraq xəsarət alır. Lakin özlərini təsdiqləmək üçün tapşırıqları yerinə yetirirlər. Satellite ətrafda partlamamış minaları yığmağa və satmağa başlayır. Sonralar qaçqın düşərgəsinə yerləşən Agrinə aşiq olur. Ona komək etməyə çalışır. Agrin 14 yaşında bir anadır. O, sərt üzlü, dərin düşüncələrdədir və keçmişin iblislərindən xilas ola bilməmişdir. Aqri valideynlərini öldürən, qardaşı Hengovun qollarını güllələyən və əlil edən əsgərlər tərəfindən təcavüzə uğramış və hamilə qalaraq Riqa adlı uşağı dünyaya gətirmişdir. O bu uşağı bir ləkə kimi görür və bu ona davamlı olaraq qəddar keçmişini xatırladır. Agrin bir çox şəraitdə uşağı tərk etməyə çalışır. Sonunda onu bir qaya parçasına bağlayaraq onu gölə atır. Daha sonra bir uçurumdan özünü ataraq intihar edir. Hengov sevdiklərinin batdığını görür və onları xilas etmək istəyir. Lakin gec olur. Daha sonra Riganın cansız bədənini gölün dibindən tapsa belə əlilliyi səbəbindən onu qayadan ayıra bilmir. O, bacısının atladığı yerdə qəhərlənir. Bu vaxt Satellite uzaqdan Amerikan əsgərlərini seyr edir.
Rollarda
Satellite rolunda Soran Ebrahim Agrin rolunda Ayaz Latif Hengov rolunda Hiresh Feysal Rahman Riga rolunda Abdol Rahman Karim Shirkooh rolunda Ajil Zibari
Rəylər
Tısbağalar uça bilir filmi ümumilikdə müsbət rəylər aldı. Bəzi kritiklər inanırlar ki, bu film kürdlərin əsl duyğularını əks etdirir, və bir çoxları Səddam Hüseyn diktaturası altında əziyyət çəkmiş və ABŞ'ın hərbi işğalını qətiyyətlə dəstəkləmişdir.
Mükafatlar
Film, 52-ci San Sebastian Film Festivalında Ən Yaxşı Film olaraq seçilib. 2004 cü ildə Beynəlxalq Çikaqo kinofestivalında Ən Yaxşı Ssenari nominasiyasında da Münsif Xüsusi Mükafatına layiq görülüb. Berlin Beynəlxalq Film Festivalında isə Sülh Mükafatı qazanıb.
Pas kəməri
Pas Kəməri ABŞ-nin Şimal-Şərqi və Orta-Qərb bölgəsində təxminən 1980-ci ildən başlayaraq sənaye tənəzzülü ilə üzləşən bir bölgədir. ABŞ-nin istehsal sektoru ABŞ-nin ÜDM-ə nisbəti olaraq 1953-cü ildə zirvəyə çatdı və o vaxtdan bəri tənəzzülə uğradı. Şimal-şərq və Orta Qərb (Buffalo, Roçester, Çikaqo, Sinsinnati, Klivlend, Detroyt, İndianapolis, Cersi Siti, Kanzas Siti, Minneapolis-Saint Paul, Dulut, Minnesota, Miluoki, Nyuark, Pittsburq, Sent-Luis və Toledo kimi) gördü adətən 1950-ci ildən başlayaraq ABŞ siyahıyaalınmasının pik əhalisinin onda birindən daha çox ümumi əhalinin azalması müşahidə etməkdə davam edir. Təriflər fərqli olsa da, o, əsasən Böyük Göllər Meqapolisindən ibarətdir. Pas dedikdə, polad istehsalı, avtomobil istehsalı və kömür hasilatı kimi bir vaxtlar güclü sənaye sektorunun daralması nəticəsində sənayesizləşmə, iqtisadi tənəzzül, əhali itkisi və şəhərlərin çürüməsi nəzərdə tutulur. Termin 1980-ci illərdə ABŞ-də populyarlıq qazandı, o zamanlar genişlənən Günəş Kəməri ilə ziddiyyət təşkil edirdi.
Pas Kəməri Mərkəzi Nyu Yorkdan qərbə doğru Pensilvaniya, Ohayo, Qərbi Virciniya, Kentukki, İndiana, Miçiqan ştatının Aşağı yarımadası, İllinoys ştatının şimalı, Viskonsin şərqi və Minnesota ştatlarından keçir. Yeni İngiltərə də eyni dövrdə sənaye tənəzzülündən ağır zərbə aldı. 20-ci əsrin ortalarından bəri əvvəllər Amerikanın sənaye mərkəzi kimi tanınan bölgədə ağır sənaye tənəzzülə uğradı.
Çayların təsnifatı
Çayların təsnifatı- sutoplayıcı hövzə, çay şəbəkəsi, çayın qida maddələri və s., kəmiyyət və keyfiyyət göstəricilərinin qruplaşdırılmasıdır.
Bir sıra təqiqatçıların çaylar haqqında təsnifatı mövcuddur. Respublikamızdakı çayların bir sıra xassələrinə görə təsnifatı S.H.Rüstəmov tərəfindən hazırlanmışdır. S.H.Rüstəmov qida mənbəyi üstünlüyündən asılı olaraq Azərbaycan çaylarını 4 yerə bölür. İqlim şəraitinin çayların qidalanmasına təsirini nəzərə alaraq A.İ.Voyeykov Yer kürəsinin bütün çaylarını aşağıdakı tiplərə bölmüşdür:
Həmçinin bax
Çay (coğrafiya)
Çarmıxdan endirilmə (Rafael)
Çarmıxdan endirilmə — İntibah dövrü İtaliya rəssamı Rafael Santinin 1507-ci ildə yağlı boya ilə işlədiyi əsər. Əsər Rafael Santinin Florensiya dövrünə aid edilir. "Çarmıxdan endirilmə" əsəri hal-hazırda İtaliyada Roma şəhərində saxlanılır.
NGC 3523
NGC 3523, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. Sbc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Axsaq toyuq
Axsaq toyuq - İrəvan quberniyasının Novobayazid qəzasında xaraba kənd adı
Tarixi və toponimi
Ayrımların Axsaqlı qolunun "Toyuq" adlı yerdə məskunlaşdığını bildirir. "Toyuq" formasını kəsb etmiş ad isə əslində türk dillərində tıyıq (tuyuq) "hər tərəfi bağlı yer" (yə'ni dörd tərəfi dağlarla əhatələnmiş dərə), "gölməçə" sözündən ibarətdir: XIX əsrin ortalarında Şamaxı qəzasında Kolanı tayfasının məskunlaşdığı yer (İndiki Dağ Kolanı kəndinin ərazisi) "Toyuqplov" adlanırdı ki, bu da türk dillərindəki tıyıq və bilab (bulaq adı) sözlərindən ibarət idi.
Aslan Masxadov
Aslan Masxadov — Çeçenistan siyasətçisi. İçkeriyanın 3-cü prezidenti.
Abbasqulu Nəcəfzadə
Abbasqulu İsmayıl oğlu Nəcəfzadə — Azərbaycan Milli Konservatoriyasının professoru, sənətşünaslıq elmləri doktoru, musiqiçi, dirijor.
Həyatı
1 dekabr 1957-ci ildə Şamaxıda Astrxanovka kəndində (indiki Qızmeydan) anadan olub. Qızmeydan kəndinin adı yaşayış məntəqəsi kimi "Kitabi-Dədə Qorqud" dastanında çəkilir. Bir zamanlar bu kənd Xızının inzibati ərazisinə daxil edilmiş, sonralar Şamaxı rayonuna verilmişdir. Abbasqulu Nəcəfzadə əslən Xızının Gəmşər mahalına aid edilən Xirək kəndindəndir. Azərbaycanın bir sıra ərazilərində - Gəncə (Bərdənin yaylağı olub), İsmayıllı (qala və eyniadlı müdafiə səddi) Xirək adlı toponimlər mövcuddur.
Gənc qadının portreti (La Muta)
Gənc qadının porterti — İntibah dövrü İtaliya rəssamı Rafael Santinin 1507–1508-ci illərdə yağlı boya ilə işlədiyi əsər. Əsər Rafael Santinin Florensiya dövrünə aid edilir. "Gənc qadının porterti" əsəri hal-hazırda İtaliyada Urbino şəhərində saxlanılır.
Klientela
Klientela  — Qədim Romada sosial asılılığın bir forması: patronlar və müştərilər arasında qarşılıqlı hüquqi, sosial və iqtisadi öhdəliklər. Bu, qəbilə sisteminin parçalanması dövrünə gedib çıxır.
Hiolitlər
Hiolitlər (Hyolitha) - ikitərəfli — simmetrik, iki hissədən ibarət karbonat qabıqları olan fossil orqanizmlər. Qabıq konusvari əsas hissədən (qarın tərəfi yastılaşmış və bel qabarmış) və konusun ağız hissəni örtən qapaqdan ibarətdir. Hiolitlər halqəvi qurdlara, molluskalara (qanadayaqlı qastropaodlar, başıayaqlılar) aid edilir. Bəzən sərbəst heyvan tipi kimi ayrılır. Kembriy — perm.
Klientela
Eramızdan əvvəl 509-cu ilə qədər
Son üç Roma padşahının (e.ə. 616-510), bir sıra mühüm islahatlar aparan etruskların fəal fəaliyyəti ilə əlaqədar vəziyyət bir qədər dəyişdi, xüsusən: üç tayfa milli əsasda təşkil edildi - Ramna ( Latın), Titius (Sabinlər), Luceres (Etrusklar); hər qəbilə 10 kuriya, hər kuriya isə 10 nəsildən ibarət idi; klanlardan ayrılmış ayrı-ayrı ailələr, həmçinin “artıq” klanlar və digər əhali (könüllü və ya məcburi köçkünlər) artıq avtomatik olaraq bu 300 klanın tərkibinə daxil edilmirdi. Lakin ola bilsin ki, belə bir sistem öz fərdi təzahürlərində əvvəlki seçilmiş padşahlar dövründə formalaşa bilərdi. İndi yalnız bu 300 qəbilə patrisilər - populus Romanus - quritlər hesab olunurdu, qalanları plebeylər oldu və əgər birincilər bütün hüquqlara malik olsaydılar, o zaman dövlət qarşısında öhdəliklər hamı tərəfindən eyni dərəcədə ödənilməli idi, bu, müştəri sinfinin yeni doldurulması mənbəyi idi. azad edilmişlərlə birlikdə meydana çıxdı. Bu mövqe etrusk padşahlarının ikincisi Servi Tullius tərəfindən bir qədər hamarlandı, milli tayfaları aradan qaldıraraq dörd ərazi təsis etdi, plebeyləri onların tərkibinə daxil etdi, eyni zamanda bu şəkildə yeni birləşən Romanın bütün populusunu mülkiyyətə böldü. hüquq və vəzifələrinin bir hissəsinin təsnifatı ilə siniflər.
Eramızdan əvvəl 509-cu ildən sonra
Eyni zamanda, respublikanın vətəndaş müharibələri dövründə (e.ə. 133-31/27) siyasi mübarizənin taktikası və praktikası tədricən dəyişir, sonra isə Prinsipat dövründə ənənəvi mübarizə tamamilə yox olur. Bu dövrlərdə müştəri varlı himayədarları üçün fərqli prestij xarakteri alır, onlar indi bir-biri ilə həm köhnə, həm sayca, həm də yeni şəkildə - müştərilərinin keyfiyyətlərinə görə rəqabət aparırlar. İstedadlı, lakin kasıb fərdlər olan müştərilər öz vəziyyətlərini yaxşılaşdıra bilərdilər, üstəlik, Roma vətəndaşlığı olmayan insanlar onu əldə etmək və ya sadəcə Roma cəmiyyətində ən azı müəyyən bir status qazanmaq ümidi ilə belə himayədarlığa müraciət etmək məcburiyyətində qaldılar. Bununla belə, Romadakı müştərilərin ümumi sayı artıq əvvəllər müşahidə edilənlərə yaxın deyildi. Beləliklə, bir növ müştəri sənətkarlar və onların himayədarları, himayədarları arasındakı münasibət idi. Diqqətəlayiq nümunə, tez-tez himayədarları tərəfindən subsidiya alan satirik şair Martialdır.
Nəticə
Əslində, Roma Respublikası dövründə müştərilər xüsusi əhəmiyyət kəsb edirdi və müştəri öhdəlikləri çox vaxt miras qalırdı. Ənənəvi olaraq, müştərilər Foruma öz himayədarını müşayiət edir, seçkilərdə onu dəstəkləyir və onun rəhbərliyi altında müharibədə xidmət edirdilər. Eyni zamanda, patron məhkəmə çəkişmələri zamanı müştərilərini qorumaq və ya onların himayəsində olan ailə üzvlərini ödəmək, onların minimum yaşayış ehtiyaclarını təmin etmək, habelə müştərilər, zəruri hallarda, ona maddi dəstək verməyə borclu idi. Müştərilər himayədarın ailəsinə qəbul edilmiş və onun soyadını daşımış, himayədarının adı ilə keçirilən ümumi bayramlarda iştirak etmiş, müştəriləri ailə qəbiristanlığında dəfn etmişlər. Dionysiusa görə, müştərilər əkinçilər, çobanlar, sənətkarlar idi. Torpağı himayədardan aldılar, o, güman edildiyi kimi, bunun üçün ailənin torpaq fondundan istifadə etdi və həm də ager publicusdan kredit götürə bildi. Müştərilərin torpaqdan hansı şəraitdə istifadə etməsi təkcə çar dövrünə deyil, respublikanın sonrakı dövrünə də məlum deyil. Bəzi alimlər müştəriləri qul, digərləri isə patriarxal qul hesab edirlər. Rus tarixçilərinin fikrincə, hələ də mübahisəsiz olan bir şey var ki, çar dövründə müştərilər qul hesab edilməyən, şəxsən asılı olan insanların irsi mülkünə çevrilməyə başladılar.
Çeçen İçkeriya Respublikası
Çeçen İçkeriya Respublikası — Sovet İttifaqının dağılmasından sonra Rusiya SFSR-in aid olan keçmiş Çeçen-İnquş Muxtar Sovet Sosialist Respublikasının tərkibindəki qismən tanınan dövlət.
1991-ci ilin iyulunda müstəqilliyini elan etdi; Cövhər Dudayev ilk prezidenti olub. Çeçenistanın birtərəfli müstəqilliyini elan etməsi, Rusiya hökuməti ilə separatçılar arasında uzun sürən hərbi qarşıdurma və ciddi itki və dağıntılar yaradaraq, tədricən Şimali Qafqazda gərginliyin artmasına və hərbi qarşıdurmalara səbəb oldu. 1994-1996-cı illərdəki döyüş əməliyyatları nəticəsində Rusiya Silahlı Qüvvələri ÇİR-ni Rusiya Federasiyasına zorla yenidən qatmağa çalışsa da, bu cəhdlər uğursuz oldu. 1996-cı ildə keçiriləcək prezident seçkiləri ilə əlaqədar olaraq, Rusiya rəhbərliyi Çeçenistandan qoşunlarını geri çəkməli və statusuna dair qərarı 2001-ci ilə qədər təxirə salmaq məcburiyyətində qaldı və bununla da faktiki olaraq separatçı rəhbərliyini tanıdı. 1999-cu ildə İkinci Çeçenistan müharibəsi başladı və 2000-ci ilin yazında Çeçen İçkeriya Respublikası dövlət olaraq faktiki olaraq ləğv edildi. 2007-ci ildə isə Sürgündəki hökumət ləğv edildi, yerinə Qafqaz Əmirliyi quruldu.
Rusiya etirazları (2021)
2021-ci ildə Rusiya etirazları 23 yanvar 2021-ci ildə həbs edilmiş müxalif lider Aleksey Navalnını dəstəkləmək üçün başladı.
Arxa planı
2020-ci il 20 avqust tarixində Tomskdan Moskvaya uçuşu zamanı Navalnının səhhəti ağrılaşdı və o, ağır halda xəstəxanaya yatırıldı. Navalnı müalicəsi üçün Berlinə təxliyə edildi və 22 sentyabrda buradan tərxis edildi. Kimyəvi Silahların Qadağan edilməsi Təşkilatı Navalnının noviçok sinir agentindən istifadə edilərək zəhərləndiyi təsdiqlədi. Rəsmi Moskva bunu inkar etsə də, Avropa Birliyi və Böyük Britaniya 6 əsas rus rəsmisinə və dövlət kimya mərkəzinə sanksiya tətbiq etməklə qarşılıq verdi. Navalnı zəhərlənməsində prezident Vladimir Putinini günahlandırdı. Bellingcat və The Insider tərəfindən aparılan istintaq Navalnının zəhərlənməsinin Rusiya Federal Təhlükəsizlik Xidmətinin agentləri tərəfindən yerinə yetirildiyini açıqladı.
Navalnı 2021 17 yanvar tarixində Rusiyaya qayıtdı və şərti cəza şərtlərini pozmaqda günahlandırılaraq, hava limanında saxlanıldı. O, qayıtmadan əvvəl Federal Həbsxana Xidməti Navalnının Moskvaya qayıtdığı anda həbs edilə biləcəyini demişdi. Səbəb kimi, ona verilən şərti azadlıq hüququnu pozduğunu göstərən orqan onun Rusiyaya gəldiyində həbs edilməsinin zəzuri olduğunu bildirdi. Navalnı 2014-cü ildə İves Roçer işinə görə şərti cəza almışdı, o, bu hadisənin siyasi zəmində ona qarşı, qəsdən ortaya atıldığını iddia etmiş və Avropa İnsan Hüquqları Məhkəməsi Navalnının ədalətsiz şəkildə məsuliyyətə cəlb edildiyini bəyan etmişdi. Rusiya Təhqiqat Komitəsi də Navalnının məsələsində saxtakarlıq faktlarını araşdırdığını bildirmişdi.
Məhkəmə 18 yanvar tarixində Navalnının şərti azadlığından sui-istifadə etdiyi üçün 15 fevrala qədər saxlanılmasına xitam verdi. Müvəqqəti məhkəmə Navalnının saxlanıldığı polis şöbəsində təşkil edilmişdi. Məhkəmənin digər iclası 29 yanvarda təşkil ediləcək və onun şərti cəzasının həbs cəzası ilə dəyişdirilib-dəyişdirilməməsi müzakirə ediləcəkdi. Navalnı bu proseduru "ən yüksək qanunsuzluq" olaraq adlandırdı. O, həmçinin, öz tərəfdarlarını küçələri tutmağa çağırdı:"Səssiz qalmayın. Müqavimət göstərin. Küçələri tutun - mənim üçün yox, özünüz üçün". Navalnının regional şəbəkəsinin sədri Leonid Volkov 23 yanvarda bütün ölkə ərazisində etirazların təşkil edilməsinə hazırlaşdıqlarını dedi.
Navalnı həbsdə olarkən, 19 yanvarda o və onun Korrupsiya ilə Mübarizə Fondu tərəfindən hazırlanan, Putini korrupsiya ilə ittiham etdikləri video paylaşıldı. Bu video da bir tərəfdən insanlara küçəyə çıxmağa cəsarətləndirdi. Etirazlar başlamadan əvvəl, video YouTube üzərində 60 000 000 baxış sayına çatmışdı.
20 yanvar tarixində dövlət kommunikasiya nəzarətçisi Roskomnadzor VKontakte və TikTok sosial şəbəkələrindən etirazlara çağırış edən videoların dayandırılmasını tələb etdi.
21 yanvarda polis Lyubov Sobol da daxil olmaqla, Navalnının köməkçi və müttəfiqlərindən bir neçəsini həbs etməyə başladı. Onlardan bəziləri həbs edildi və cərimələndi, Sobol isə buraxıldı. Daxili İşlər Nazirliyi də etirazlara qoşulma çağırışı edənləri həbslə təhdid etdi. Baş Prokurorluq Roskomandzora etirazlara səsləyən bütün səhifələrə çıxışı blok etməyi tapşırdı.
22 yanvarda Daxili İşlər Nazirliyi Moskva Baş Müdiriyyəti etirazlara çağırış edənlər və ya iştirak edəcəklərə xəbərdarlıq edən açıqlama yaydı. Açıqlamada "iştirakçılar tərəfindən provokativ hərəkətlərlə" yanaşı, icazəsiz hər hansı bir etiraz aksiyası təşkil etməsi "ictimai asayişin pozulması" kimi sayılacağı və "dərhal basdırılacağı" bildirildi. Sosial medya şəbəkələri də etirazlar haqqında məlumat verən paylaşımları silməyə başladı. VK etirazlar haqqında yazan bir çox səhifəni blokladı və bunun Baş Prokurorluq Ofisi tərəfindən tələb edildiyini istifadəçilərə bildirdi. Roskomnadzor, həmçinin, VK, Instagram, TikTok və YouTube-un "qeyri-qanuni kütləvi aksiyada uşaqları iştirak etməyə çağıran" bəzi kontentləri də blok etdiyini açıqladı.
23 yanvar
Etirazlar Rusiyanın 100-dən çox şəhər və qəsəbəsində keçirildi.
Reuters ən az 40 000 insanın Moskvada toplaşdığını iddia etdi. Hökumət sadəcə 4 000 insanın toplaşdığını desə də, digərləri bu rəqəmin 15000-20000 olduğunu iddia etdi. Polis etirazlar başlamadan əvvəl bəzi aksiya iştirakçılarını saxlamağa başladı. Aleksey Navalnının arvadı Yuliya Navalnaya və həmkarı Lyubov Sobol Moskavadakı aksiyada iştirak etdikdən sonra saxlanıldı. Navalnaya 3 saat saxlanıldıqdan sonra sərbəst buraxıldı. Etirazçılar və polis arasında toqquşmalar başladı. Dövlət medyası 40-a yaxın polis əməkdaşının yaralandığını açıqladı. Rusiya Təhqiqat Komitəsi polisə qarşı zorakılıq edənlərlə bağlı istintaq araşdırması başlatdığını dedi.
Novaya Qazetaya görə Vladivostokda 3000, Xabarovskda təxminən 1000 və Nijni Novqorodun əsas küçəsi olan Bolşaya Pokrovskaya küçəsində 10 000 etirazçı yürüşə başlamışdı.
Tayga.infoya görə, 4000 nəfər Novosibirskdə toplaşmışdı. Polis güc istidafə edərək etirazı dağıtmağa başladı. OVD-Info 100-dən çox insanın saxlanıldığını dedi.
Yekaterinburqda saxlanılanlarla bağlı təxmini rəqəmlər 5000-11000 arası dəyişir. Burada polis və etirazçılar arasında gedən toqquşmalarda aksiyaçılar polis zabitlərinə qar topları və tüstü bombaları ilə qarşılıq verirdi.
Permdə saxlanılanlarla bağlı təxmini rəqəmlər 3000-1000 arası dəyişir.
Rusiyanın bəzi şəhərlərində telefon və internet sürəti kəsilmişdi. Kommunikasiya probleminin qeydə alındığı şəhərlərə Moskva, Sankt-Peterburq, Krasnodar, Tümen, Çelyabinsk, Yekaterinburq, Voronej, Rostov-na-Donu və Saratov daxildir. Rusiyalı Twitter istifadəçiləri şəbəkəyə daxil olmaqla bağlı problemlər olduğunu bildirirdi.
Navalnının köməkçisi Leonid Volkov Navalnının komandasının gələn həftəsonu da aksiya təşkil etməyi planlaşdırdığını dedi.
Digər ölkələrdə
Etirazlar dünyanın müxtəlif şəhərlərindədə təşkil olunmuşdu: Berlin, Münxen, Praqa, Krakov, Helsinki, London, Haaqa, Vyana, Tel-Əviv, Kopenhagen, Tokio və digər şəhərlər.
Hollandiya, Haaqada təqribən 250 nəfər etiraz üçün toplaşmışdı.
Almaniya, Berlində təqribən 1000 etirazçının bir araya gəldiyi deyildi.
İsrail, Tel-Əvivdə təxmini 1500-2000 nəfər Rusiya səfirliyinin yaxınlığında toplaşdı. COVID-lə əlaqəli qadağalar səbəbindən aksiya təşkilatçıları etirazçıların dağılışmağını istədi. Bu zaman bir neçə yüz nəfər etirazçı Rusiya səfirliyinə doğru hərəkət etdi. 600-1000 nəfər aksiyaçının Hayfadakı mitinqdə toplaşdığı təxmin edilir.
Danimarka, Kopenhagendə 150-yə yaxın insan Rusiyanın buradakı səfirliyi qarşısına toplaşdı.
İsveç, Stokholmda təxminən 80 nəfər Rusiya səfirlik binasının yanına gəldi. Götenburqda isə 20 nəfər Rusiya konsulluğu ətrafında toplaşdı.
Cem
Cem - tərkibində ən azı 1% pektin maddələri, 1%-dən az olmayaraq üzvi turşu olan bütöv və ya doğranılmış meyvə-giləmeyvənin şəkər şərbətində paldaşəkilli konsistensiyaya qədər bişirilməsindən alınan qida məhsulu.
Cem bişirmək üçün turş alma, armud, heyva, gavalı, alça, ərik, şaftalı, albalı (gilənar), gilas, qara qarağat, firəng üzümü, çiyələk, moruq, üzüm, əncir, xurma və digər meyvələrdən istifadə edilir.
Cemin mürəbbədən əsas fərqi ondan ibarətdir ki, bişirilən meyvənin formasının saxlanılması vacib deyildir. Eyni zamanda cemin şirəsi mürəbbə şirəsindən fərqli jeleyəbənzər (paldalı) konsistensiyalı olub süzülmür və qeyri-şəffafdır. Cem bir dəfəyə bişirilir. Tərkibində az pektin olan meyvə-giləmeyvələrdən cem bişirdikdə ona davamlı jele əmələgətirən meyvə-giləmeyvə (heyva, bəzi sort almalar, firəng üzümü) qatmaq lazım gəlir. Cem bişirilməsi və əlavə olunan şəkərin miqdarına görə mürəbbəyə, konsistensiyasına və xarici görünüşünə görə povidloya oxşayır.
Kolonna Madonna
Kolonna Madonna — İntibah dövrü İtaliya rəssamı Rafael Santinin yağlı boya ilə işlədiyi rəsm əsəri. Rafel əsəri 1508-ci ildə, yaradıcılığının Florensiya dövrünün sonuna yaxın işləmişdir. Kolonna Madonna əsəri hal-hazırda Almaniyada Berlin şəhərində saxlanılır.
Abdulla Rəhimov
Abdulla Rəhimov- Azərbaycanlı döyüşçü.
Həyatı
Abdulla Rəhimov 1958-ci ildə Bakıda anadan olmuşdur. İlk təhsilini Nəsimi rayon 247 nömrəli orta məktəbdə almişdir. Sonra 1975-ci ildə Abdulla Rəhimov əsgərliyə yollanmişdir.
Qarabağ müharibəsi illərində Abdulla Rəhimov öz şücaətləri ilə seçilmişdir.
1994-cü il yanvarın 30-da Ağdərə uğrunda gedən döyüşlərdə həlak olmuşdur.
Ailəli idi. 2 övladi var.Hal-hazırda oxuduğu 247 nömrəli məktəb onun adını daşıyır.
Nabatdağ
Nabatdağ  – Ordubad rayonu ərazisində dağ (hünd. 3393,0 m). Zəngəzur silsiləsi nin suayırıcısında, Gilançayın mənbə hissəsində zirvə. Orta Eosen yaşlı sönmüş vulkanın   aqlomerat və brekçiyavari andezit-porfirit lavalarından təşkil olunmuş sıldırım  yamaclı konusvari  yüksəklikdir. Tektonik cəhətdən Ordubad qarılma və Zəngəzur qalxım zonalarını ayıran Şərqi Ordubad dərinlik qırılması zonasında yerləşir.
Hipersten
Hipersten — mineral, (Fe,Mg)2[Si2O6]
Karolin Bertoççi
Karolin Rut Bertoççi (ing. Carolyn Ruth Bertozzi, ) — amerikalı kimyaçı, Nobel mükafatı laureatı (2022). Fəlsəfə doktoru (1993), əvvəllər UC Berkeley və LBNL-in işçisi olan Stanford Universitetində professor adına layiq görülmüşdür. Milli Elmlər Akademiyasının (2005) və Tibb Akademiyasının (2011) üzvü, ABŞ, Leopoldina (2008), London Kral Cəmiyyətinin xarici üzvü (2018). Bir çox fərqlənmə ilə təltif edilmişdir. 33 yaşında o, Mak Artur təqaüdü aldı. 2010-cu ildə o, nüfuzlu Lemelson-MIT mükafatını alan ilk qadın oldu.
Bioqrafiyası
Nüvə fiziki Villiam Bertoççi (1931-ci il təvəllüdlü), Massaçusets Texnologiya İnstitutunun professoru, Beyts Xətti Sürətləndirici Mərkəzinin yaradıcısı və uzunmüddətli direktoru ailəsində anadan olub. Ana, filoloq Norma Qloriya Bertoççi (əslən Berringer; 1933–2021) uşaqları dünyaya gələnə qədər Massaçusets Texnologiya İnstitutunda fizika şöbəsində çalışmışdır. Karolin Massaçusets ştatının Leksinqton şəhərində böyüdü və üç qızın ortancılidır. Böyük bacı riyaziyyatçı Andrea Luisa Bertoççidir (doğulub 1965 il), kiçik bacısı Diana Coy Hindermann (fiziki inkanları məhdud olanlar üçün) terapevtdir (doğulub 1969 il).
Hipersten
Haqqında
Enstatit-ferrosilit (Fs) rombik piroksenlər izomorf seriyasının aralıq üzvü. Tərkibində 30–50% Fs olur. Qarışıqları: Mn, bəzən Al, Ti. Habitus prizmatik, lövhəvari. Rəngi yaşıl, qonuru, qarayadək. Parıltısı şüşəli. Xüsusi çəkisi 3,3–3,5. Norit, çarnokit, qranulit və qneyslərdə, nadir hallarda traxit və andezitlərdə. Növ müxtəlifliyi: ferrohipersten, Fs 50–70%; manqanhipersten.
Karolin Bertoççi
Bioqrafiyası
O, Harvard Universitetini (Kimya, Bakalavr pilləsini, 1988-ci il) əla qiymətlərlə bitirib, burada professor Co Qrabovskinin rəhbərliyi altında fotoakustik kalorimetrin yaradılması üzərində işləyib; Phi Beta Kappa (1987). 1993-cü ildə o, Berklidə oliqosaxarid analoqlarının kimyəvi sintezi üzərində çalışaraq fəlsəfə doktoru dərəcəsini aldı və Kaliforniya Universitetində immunologiya üzrə postdoktorluq proqramının bir hissəsi olaraq, iltihab ocaqlarında hüceyrə yapışmasının asanlaşdırılmasına endotelial oliqosaxaridlərin təsirini öyrəndi.
1996-cı ildə Berkliyə qayıtdı və kimya fakültəsinin işçilərinə qoşuldu; Keçmiş Molekulyar Tökmə zavodunun direktoru, Lourensa adına olan Milli Laboratoriyasında nanotexnologiya tədqiqat mərkəzində işini davam etdirdi. 2015-ci ildən Stanfordda işləməyə davam etdi. Hal-hazırda qlikobiologiya və bioortoqonal kimya sahəsində çalışır.
Amerika İncəsənət və Elmlər Akademiyasının üzvü (2003), Elmin İnkişafı üzrə Amerika Assosiasiyasının üzvü (2002).
Konstitusiya Partiyası (ABŞ)
thumb|200px|Çak Boldvin- Partiyanın [[2008-ci ildə prezident seçkilərində rəsmi namizədi|left]]
ABŞ Konstitusiya Partiyası – 1991-ci ildə Hovard Fillips tərəfindən yaradılan siyasi partiyadır. Bu siyasi partiya 1999-cu ilə qədər ABŞ Vergi Ödəyicilərinin Partiyası adlanıb. Hal-hazırda partiyaya Cim Klaymer başçılıq edir.
Dini baxımdan olaraq partiya evtanaziya və aborta qarşıdır. Sözügedən hüquqların ya tamamilə ləğv edilməsi ya da ki, məhdudlaşdırılması üçün partiya ABŞ ictimaiyyətində təbliğat aparır. Bundan başqa partiya eyni cinsdən olan insanların nigahına qarşı çıxır. Miqrasiya məsələsində isə partiya leqal üsulların tərəfdarıdır və leqal olmayan üsullara qarşı sərt qərarların verilməsini istəyir. Partiyanın əsas istiqamətlərindən biri isə ABŞ konqresinin təhsil və səhiyyə sahələrinə qarışmasına əngəl qoymaqdır. Konstitusiya Partiyası bu addımla sözügedən sahələrdə sabitlik və inkişaf yaratmaq, konqresin bəzən düzgün hesablanmayan qərarlarından qorumaq istəyir. Partiyanın digər tələbi isə odlu silah gəzdirmək istəyənlərə çətinliklərin çıxartmadığı hüquqların verilməsidir. Konstitusiya partiyası iqtisadi əsasları möhkəmləndirmək üçün ABŞ-nin dünya iqtisadiyyatından izolyasiya olunmasını, beynəlxalq müqavilələrdən imtina edilməsini və ölkənin Şimali Amerika Azad Ticarət Zonası anlaşmasından (NAFTA), Ticarət Tarifləri üzrə əsas anlaşmadan (GATT) və Ümumdünya Ticarət Təşkilatından (WTO) çıxmasının tərəfdarıdır.
2008-ci ilin göstəricisinə əsasən partiyanın rəsmi üzvlərinin sayı 438 min nəfərdən çoxdur. Bu üzvlər əsasən Kaliforniya ştatının vətəndaşlarıdır.
Mənbə
1. Ballot Access News (ingiliscə)
2. 2008-ci il ABŞ prezident seçkilərində "III partiyalar"ın icmalı (rusca)
Bakı Şəhər İnqilabi Müdafiə Komitəsi
Bakı şəhər inqilabi müdafiə komitəsi-Bakıda mart soyqırımı zamanı yaradılmış daşnak-bolşevik hərbi-siyasi orqanı.
Yaradılması
Bakı şəhər inqilabi müdafiə komitəsi 1918 il martın 30-dan 31-nə keçən gecə daşnak-bolşevik hərbi-siyasi orqanı olaraq Bakıda təşkil olunmuşdur. İnqilabi Müdafiə Komitəsi (İMK) martın 31-də özünün tərkibi və vəzifələri haqqında müraciətində Bakı şəhərinin və onun rayonlarının bütün sovet təşkilatlarını birləşdirən ali hərbi-siyasi orqan olduğunu elan etdi. Müraciət "hamını silaha sarılıb, sovet hakimiyyətini xalq düşmənlərindən müdafiə etməyə" çağırırdı. İMK öz fəaliyyəti haqqında Bakı Sovetinə vaxtaşırı məlumat və Qafqaz Fəhlə, Kəndli, Əsgər və Matros Deputatları Sovetlərinin qurultayı qarşısında hesabat verəcəyini bildirirdi.
Tərkibi
Komitənin tərkibinə Rusiya Xalq Komissarları Sovetinin Qafqaz işləri üzrə fövqəladə komissarı S.Şaumyan, Qafqaz ordusu Hərbi-İnqilab Komitəsinin sədri Q.Korqanov, Bakı Fəhlə, Əsgər və Martos Deputatları Sovetinin sədri P.Çaparidze, Bakı Hərbi-İnqilab Komitəsinin sədri İ.Suxartsev, S.Saakyan, S.Melik-Yolçyan və başqaları daxil idilər. Müraciətdə İMK tərkibinə daxil olmaq üçün " milli təşkilatların nümayəndələrinin rədd edildiyi" bildirilsə də, "əksinqilabla vuruşmada erməni milli hissələrindən istifadə etmək və hələ sağ eserlərin və daşnakların arxasınca gedən fəhlələri sovet hakimiyyəti tərəfində mübarizəyə cəlb etmək üçün İMK-ə həmin partiyaların nümayəndələrinin də dəvət olunduğu" göstərilirdi. Bu da təsadüfü deyildi, çünki S.Saakyan Bakı sağ eserlərinin, S.Melik-Yolçyan isə "Daşnaksutyun" partiyasının Bakı təşkilatının lideri idilər.
Fəaliyyəti
İMK öz fəaliyyəti haqqında Bakı Sovetinə vaxtaşırı məlumat və Qafqaz Fəhlə, Kəndli, Əsgər və Matros Deputatları Sovetlərinin qurultayı qarşısında hesabat verəcəyini bildirirdi. "Əksinqilabla vuruşma" çağırışı daşnak-bolşevik güruhunun başçısı S.Şaumyanın qabaqcadan hazırladığı plana uyğun olaraq Azərbaycanın milli qüvvələrinə qarşı çevrildi və Bakının türk-müsəlman əhalisinin kütləvi soyqırımı ilə nəticələndi. Bolşevik-daşnak cəlladlarının bu qanlı cinayətləri tarixə Bakının türk-müsəlman əhalisinə qarşı mart soyqırımı kimi daxil oldu. Sovet qoşunları İMK-nin çağırışı ilə martın 31 -də topların, təyyarələrin və Xəzər hərbi donanmasının köməyi ilə Bakının silahsız türk-müsəlman əhalisinə qarşı hücuma keçdilər. S.Şaumyan, P.Çaparidze, Q.Korqanov ve İ.Suxartsev tərəfindən imzalanmış 1918 il 31 mart tarixli müraciətdə bildirilirdi ki, "bundan sonra silahlı qüvvələrin bütün əməliyyatına inqilabi müdafiə komitəsi rəhbərlik edəcəkdir". İMK-nin əmri ilə müsəlman məhəllələrinin Xəzər hərbi donanması gəmilərindən atəşə tutulması şəhərdə vahiməni daha da artırdı. İMK-nin qərarı ilə "Bakıda mühasirə vəziyyəti" elan olundu. Komitə, həmçinin, "Müsavat" partiyasına və milli müsəlman qruplarına ultimatum verərək, onlardan Bakı Fəhlə, Əsgər və Matros Deputatları Sovetinin hakimiyyətini danışıqsız tanımağı və onun bütün sərəncamlarına tabe olmağı tələb etdi. Çıxılmaz vəziyyət yarandığını görən "Müsavat" liderləri əhalini xilas etmək üçün İMK-nin ultimatumunu qəbul etməyə mecbur oldular. Buna baxmayaraq, danışıq aparmaq üçün Bakı Sovetinin İcraiyyə Komitəsinə gələn müsəlman heyətindən üç nəfər geri qayıdarkən yolda güllələndi. Azərbaycan milli qüvvələrinin fəaliyyəti qarşısına sədd çəkən, türk-müsəlman əhaliyə divan tutulmasına başçılıq edən İMK bir çox radikal tədbirlər həyata keçirdi: Bakı Soveti İMK-nin fəaliyyətini yüksək qiymətləndirdi, komitənin taktikasını tamamilə düzgün saydığını, ona tam etibar etdiyini bildirdi və hərtərəfli, fəal yardım göstərəcəyini vəd etdi. Beləliklə, o zaman Şaumyanın başçılıq etdiyi daşnak-bolşevik qüvvələrinin əlində olan İMK, Bakı Soveti və Bakı Xalq Komissarları Soveti Azərbaycan xalqına qarşı soyqırımını birlikdə həyata keçirdilər.
Mustafa Bayram (dənizçi)
Mustafa Bayram Salman Rəisdən əmri aldıqdan sonra bütün lazımi hazırlıqları gördü və donanmasını Hindistanın Diu şəhərinə yönəltdi. Salman Rəis, qardaşı oğlu Mustafa Bayram və tələbəsi Hoca Səfərdən başqa heç kimə güvənə bilməzdi, Diu döyüşü (1509) uğursuzluqla başa çatmışdı və onlar üçün böyük bir qələbə ilə geri qayıtmaqdan başqa çarə yox idi. Yalnız Diu, Hindistan və Bahadır şah Qücərati təhlükədə deyildi. I Manuel (Portuqaliya) zəfərlərindən sonra müsəlman dünyasını məhv etməklə təhdid etmiş və Məkkə və Ciddəni məhv edəcəyini elan etmişdi.
1531-ci ildə Diu mühasirəsində, Nuno da Cunhanın başçılıq etdiyi Portuqaliya İmperatorluğu donanması ilə Mustafa Bayramın idarəsindəki Osmanlı İmperatorluğu donanması və Qucarat sultanlığı qarşı -qarşıya gəldi. Mustafa Bayram Diu, Hindistan və Bahadır Şahı qorudu və Hoca Səfərlə birlikdə əmisi Salman Rəisin son əmrini yerinə yetirdi. Portuqaliya İmperiyası müsəlmanların odlu silahları gücünə məğlub edildi.
Mustafa Bayram ona verilən bütün vəzifələrdən və mülkiyyətlərdən imtina etdi. Dərhal Yəmənə qayıtdı, Hoca Səfərlə birlikdə Salman Rəisin qisasını alacaqdılar. Mustafa Bayram adamlarına əmr verdi və Hayrəddin əl-Rumi tutularaq öldürüldü. Sonra özünü Salman Rəisin varisi elan etdi. Lakin siyasi vəziyyət onu Yəməni tərk etməyə məcbur etdi və Mustafa Bayram yoxa çıxdı. Mustafa Bayram Diu qəhrəmanı və Portuqaliyalı I Manuelə qarşı İslamın şərəfini qoruyan adam olaraq uzaqlara yelkən açdı və bir dəniz qulduru kimi həyatına davam etdi. O gündən sonra Mustafa Bayramdan heç bir xəbər yoxdur.
Duqlas limnanthesi
Duqlas limnanthesi — Limanthes L. cinsinə bir növ- Duqlas limnantesi (Limnanthes douglasii) daxildir.Mühit amillərindən asılı olaraq bu bitki birillik və ikiillik kimi yaşıllaşdırmada istifadə olunur.Bitkinin hündürlüyü 15 sm-ə çatır,yarpaqları açıq yaşıl,lələkvaridir.Gülləri nazik çiçək saplağında tək-tək yerləşir.Ləçəkləri sarı və ağ rəngli zolaqlarla haşiyələnmişdir.İyunun II yarısından oktyabrın əvvələrinə qədər çiçəkləyir.Limnantesin toxumlarını 10x-15sm sxemi üzrə torpağa əkməklə çoxaldırlar.Limnantes yaşıllaşdırmada-bordürlərin salınmasında geniş istifadə olunur.Otaq bitkisi kimi isə asma forması səbətlərdə yerləşdirilir.
Rüfət Mayılov
Rüfət Bəhram oğlu Mayılov (31 yanvar 2001; Kürdəmiş, Göyçay rayonu, Azərbaycan — 30 sentyabr 2020; Alxanlı, Füzuli rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Rüfət Mayılov 2001-ci il yanvarın 31-də Göyçay rayonunun Kürdəmiş kəndində anadan olmuşdur. Subay idi.
Hərbi xidməti
Rüfət Mayılov 2019-cu ildən Azərbaycan Silahlı Qüvvələrinin sıralarında müddətli həqiqi hərbi xidmət qulluqçusu idi. Xidmət etdiyi hərbi hissədə idman sahəsində dərəcələri yüksək olmuş, fəxri fərman və təşəkkürnamələrlə təltif edilmişdir.
Azərbaycan Ordusunun əsgəri olan Rüfət Mayılov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsində iştirak etmişdir. Xocavəndin və Füzulinin azadlığı uğrunda gedən döyüşlərdə vuruşmuşdur. Rüfət Mayılov 30 sentyabr 2020-ci ildə Füzuli rayonunun Alxanlı kəndi istiqamətində döyüş tapşırığının yerinə yetirilməsi zamanı həlak olmuşdur. Göyçay rayonunda dəfn olunmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Rüfət Mayılov ölümündən sonra "Vətən uğrunda" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Rüfət Mayılov ölümündən sonra "Xocavəndin azad olunmasına görə" medalı ilə təltif edildi.
Kənan İbrahimli
Kənan Azad oğlu İbrahimli (28 may 1999; Şilevenge, Cəlilabad rayonu, Azərbaycan — 20 noyabr 2020; Hadrut, Xocavənd rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Kənan İbrahimli 28 may 1999-cu ildə Cəlilabad rayonunun Adnalı kəndində Azad İbrahimlinin ailəsində anadan olmuşdur. 2005-2016-cı illərdə orta təhsil almışdır. Masallı Dövlət Regional Kollecində kollec təhsili almışdır. Subay idi.
Hərbi xidməti
Kənan İbrahimli 15 iyul 2017-ci ildə Səfərbərlik və Hərbi Xidmətə Çağırış üzrə Dövlət Xidmətinin Cəlilabad rayon üzrə Hərbi Komissarlığı tərəfindən hərbi xidmətə çağırılmışdır. Azərbaycan Silahlı Qüvvələrinin sıralarında, "N" saylı hərbi hissədə minaatan vəzifəsində müddətli həqiqi hərbi xidmət etmişdir. 2019-cu ilin yanvarında hərbi xidmətdən tərxis olunaraq kollec təhsilinə davam etmişdir.
2020-ci ilin 14 iyul tarixində Tovuz döyüşləri zamanı general-mayor Polad Həşimovun şəhid olmasından sonra səfərbərlik başlamış, Kənan İbrahimli səfərbər olunmuşdur. 21 sentyabr 2020-ci ildə hərbi təlim toplantılarına çağırılmışdır.
Azərbaycan Ordusunun əsgəri olan Kənan İbrahimli 2020-ci il sentyabrın 27-dən Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində könüllü atıcı olaraq iştirak etmişdir. Cəbrayılın, Füzulinin və Xocavəndin azadlığı uğrunda gedən döyüşlərdə vuruşmuşdur. Xocavənd rayonunun Hadrut qəsəbəsi istiqamətində döyüş tapşırığnın yerinə yetirilməsi zamanı həlak olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Kənan İbrahimli ölümündən sonra "Vətən uğrunda" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Kənan İbrahimli ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Kənan İbrahimli ölümündən sonra "Xocavəndin azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Kənan İbrahimli ölümündən sonra "Füzulinin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Kənan İbrahimli ölümündən sonra "Cəsur döyüşçü" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Kənan İbrahimli ölümündən sonra "Şuşanın azad olunmasına görə" medalı ilə təltif edildi.
İstinadlar
<references group="" responsive="1">
Dünyaxanım Əliyeva
Dunyaxanım Əliyeva (Tam adı: Dünyaxanıım Yunus qızı Əliyeva; d. 1 iyun 1961, Azərbaycan, Lerik) — Dünya Azərbaycanlıları Konqresinin (DAK) Qadınlar Şurasının və "Dünya Ana və Uşaq" ictimai birliyinin sədri, Dunyaxeber.org saytının baş redaktoru.
Həyatı
Dünyaxanım Əliyeva 1961-ci ildə 1 iyun tarixində Lerik rayonunda anadan olmuşdur. 1963-cu ildə ailəsi ilə birlikdə Bakıya köçmüş, Bakı şəhər 70 nömrəli məktəbdə oxumuşdur. Məktəbi bitirdikdən sonra Azərbaycan Respublikasının Prezidenti yanında Dövlət İdarəçilik Akademyasına daxil olmuşdur. Dünya Azərbaycanlıları Konqresinin (DAK) Qadınlar Şurasının və "Dünya Ana və Uşaq" ictimai birliyinin sədridir. Dunyaxeber.org saytının baş redaktorudur.
İctimai fəaliyyəti
Dünyaxanım Əliyeva 90-ci illərdən ölkənin ictimai həyatında fəallığı ilə seçilmiş, 1992–2003-cü illərdə "AMAY" MMC-nin sədr müavini olmuşdur. Qarabağ döyüşlərində tez-tez əsgər və zabitlərimizlə görüşmüş, hərbi hissələrə yardımlar aparmışdır. Dünyaxanım Əliyeva Mərdəkan qəsəbəsində və "Qızılqum" sanatoriyasında məskunlaşmış məcburi köçkün və qaçqınlara yardım etmiş, 1992-ci ildən 2003-cü ilə qədər Pirşağıda yerləşdirilmiş Xocalıdan olan 48 ailəyə maddi və mənəvi dəstək göstərmişdir. Xocalıdan olan şəhid ailələrinə kömək etmiş, hər il faciənin ildönümü münasibəti ilə onlar üçün tədbirlər təşkil etmişdir.